Bierfarejo de Eisenach

eta|pordego fabrika, 1989
eta|biermato de *Petersberger Brauerei*, Eisenach ĉ. 1885
eta|reklamanonco de *Vereinigte Eisenacher Brauereien*, ĉ. 1898
eta|biermato de *Actien-Brauerei* Eisenach
eta|maldekstrege - iama enirejo al la Rokara kelo, fone la bierfarejo, meze la strato *Wartburgallee*
**Bierfarejo de Eisenach** (germane: *Brauerei Eisenach*) estis entrepreno en Eisenach, Germanujo (Wartburgallee 25a), kiu estiĝis per kunfandiĝo de pluraj lokaj bierfarejoj. Ĝi figuras sur listo de monumentprotektotaĵoj situante ne tre for de la ĉefa stacidomo.

## Historio 
Jam dum mezepoko kultivatas lupolo en la eisenach-a regiono. Konventa bierfarejo el la 13-a jarcento ĉe Mario-placo iĝis en 1525 princa bierfarejo. En 1610 ĝin ekposedas la municipo funkcionte - kun interrompoj - ĝis 1839. Ekzistis en 1828 en Eisenach 244 homoj rajtantaj bierfari kiuj kune starigis rokan kelon por stokado. Post kiam tiaj privilegioj (de unuopaj bienoj) neniigitis kreitis kooperativo. Ties anoj ekigis en 1840 konstruon de maltejo kaj centra bierfareja domo tuj apud la enrokara deponadkelo.

### Schloßbrauerei 
*Schloßbrauerei* (=Kastela bierfarejo) estiĝis en 1635.. Ĝi gastis en la eksa franciskana monaĥejo Sankta Paŭlo. Dum Reformacio ĝi ŝtatigitis kaj alifunkciigitis. En nia kazo kreitis en ne plu religie uzataj ejoj bierfarejo nome *Schloßbrauerei* kiu restis en duka posedo ĝis 1839. Poste akiris ĝin burĝa asocio.

### Petersberger Brauerei Erbslöh 
En 1872 starigitis modernega bierfarejo ĉe la legenda Petersberg-monto fare de la el Barmen deventanta grandduka komerckonsilisto Albert Erbslöh kaj de Alexander Schuchard (onklo de ties edzino). Tiuj privatuloj posedantis ĝis 1892. Vendo de la fabriko okazis en 1939. Malkonstruo venis en la 1970-a jaroj favore al kreo de zono loĝada.

### Vereinigte Eisenacher Brauereien 
En 1892 kunfandiĝis la entrepreno de Erbslöh kun *Schlossbrauerei* je *Vereinigte Eisenacher Brauereien, Petersberger und Schloßbrauerei AG*. Li ĝismorte estris ĝin. En 1904 la akcia kapitalo de tiu ĉi firmao estis de unu miliono da markoj, la bierfarkvanto estis po inter 50 kaj 60 miloj da hektolitroj por jaro. En 1918 aŭ 1923 transprenis la firmaon *Vereinigte Eisenacher Brauereien* la pli forta *Aktienbrauerei Eisenach*.

### Aktienbrauerei Eisenach 
Jam en marto 1874 deciditis dum ĝenerala kunveno de la interesreprezentantaro de la bierfaristoj el Eisenach ke oni iĝu akcia kompanio. Fonditis do en la 15.7.1874 *Vereinsbrauerei* kun nomoŝanĝo en 1886 je *Aktienbrauerei Eisenach*. Ekde 1914 la produktoj venditis sub la registrita marko *Wartburg-Bier*. Sekve ĝi transprenis kelkajn aliajn bierfarejojn, nome: en 1918 *Vereinigte Eisenacher Brauereien*, en 1921 *Brauerei Zinn* el Berka (Werra), en 1924 *Bierbrauerei W. Engelhard* el Bad Hersfeld kaj en 1929 *Kloster-Aktien Bierbrauerei* el Bad Salzungen

### Post la Dua mondmilito 
En 1948 komunistoj laŭ sia kutimo eksproprietigis la entreprenon *Aktienbrauerei* kaj kreis el ĝi popolproprietan entreprenon. Ĝi estiĝis en 1969 parto de la kombinato *Getränkekombinat Erfurt*. Reprivatigo eblis pro Turniĝo en 1990 sub la nomo *Eisenacher Brauerei*. Ĝi iĝis nesolvanta en 2010. Post kiam loka investanto akiris ĝin resurmerkatigis de la entrepreno *Wartburg Brauerei Eisenach* ekde 2011 bierojn. La specojn tamen faris jam ekde 2012 kontraŭkomisie aliaj bierfarejoj kaj surloka farado nun tute ĉesis.

Jen kelkaj produktoj ekde 1945:
* *Wartburg-Pils
* *Wartburg-Export*
* *Schwarzer Drache* (ekde 1996)
* *Schwarzer Esel*
* (laŭsezone) bokbieroj

## Zono bierfareja 
La inter 1825 kaj 1914 konstruitaj bierfaradaj ejoj troviĝas (krom la ejoj de *Petersberger Brauerei*) en la suda kvartalo de Eisenach malsupre de Urba parko ĉe la strato *Wartburgallee* (vidalvide al Ernst-Abbe-gimnazio). La plej malnovaj el la ejaro estas en 1828 starigita glacokelo kaj trietaĝa maltejo (eble de 1839, certe antaŭ 1850). La resto estiĝis masivkonstrustile kiel brikaĵoj. La en 1908 estiĝinta kaldronejo kun impona kupra meblaro el 1911 kvazaŭ emblemas por la tuta institucio. Rekonstruitis en 1962 la keloj fermentada kaj deponada. La plej nova parto estas stokejo ĉe la suda kortofiniĝo el 1993/94.

Post surloka produktadĉeso la tuto servis por kultura okazigejo. Ekde 1993 ekz. festatas ĉiujare *Hopfenfest* (festo de lupolo) kaj prezentado de komercaj veturiloj.. La kaldronejo kulisis en 2006 por epizodo de la televidserio *Familie Dr. Kleist*.

En marto 2015 malkonstruitis la eosta parto de la historia konstruaĵaro por krei parkuman zonon.

Alia uzo estis arbaraventureja. La nuna uzo estas hotela-pensiona. La kompleta gamo da ofertoj prezentas sin sub la nomo *Alte Brauerei''.

## Eksteraj ligiloj 
* kadre de Strato de industria kulturo
* hejmpaĝo de la pensiono
* bierboteletikedoj historiaj
* Dietmar Grosser kaj Tamara Hawich: "Brauerei in Eisenach als Industriedenkmal ersten Ranges". Ĉe: TA, 18.10.2014
* anonco de 1897 okaze de la Saksia-turingia industri- kaj metiekspozicio en Lepsiko

## Notoj 
Kategorio:Konstruaĵoj en Eisenach
Eisenach
Eisenach
Kategorio:Aperis en 1828
Kategorio:Malaperis en 2012
Eisenach